Gesin van vyf sterf in Tafelsig-brandFoto ter illustrasie (Foto: Unsplash) ŉ Gesin van vyf is Saterdagoggend in Tafelsig in Kaapstad oorlede toe ŉ brand in hul huis uitgebreek het. Jermaine Carelse, woordvoerder van die brand-en-reddingsdienste in Kaapstad, het gesê die brandweer is omstreeks 04:00 na die toneel ontbied waar kinders in ŉ brandende struktuur vasgekeer is. “Toe spanne van Mitchell’s Plain-brandweer by die toneel in Buffelshoekstraat opgedaag het, het ŉ wendyhuis in ligte laaie gestaan.” ŉ Man, vrou en drie dogters is op die toneel dood verklaar. ŉ Seun is vir brandwonde behandel. “Die brand is om 05:10 geblus en die toneel is aan die polisie oorgegee vir verdere ondersoek.”